ক্লোনিং পদ্ধতিতে মানব শিশু তৈরি (যা হবে কোষদাতার অনুরূপ প্রতিলিপি) করাকে মানব ক্লোনিং বলে । ক্লোন মানব শিশুর জন্ম পৃথিবীর ইতিহাসে এক বিস্ময়কর ঘটনা। ক্লোনিং প্রক্রিয়ায় জন্ম নেওয়া পৃথিবীর প্রথম ক্লোন মানবকন্যার নাম ইভ । যদিও সত্যিকার ভাবে মানব ক্লোন করা হয়েছে এরকম কোন প্রমাণ নেই, ২০০২ সালের ২৭শে ডিসেম্বর ক্লোনাইড নামক একটি প্রতিষ্ঠান দাবি করে যে তারা প্রথম ক্লোন মানব শিশু তৈরি করেছে কিন্তু তারা এ সম্পর্কিত কোন তথ্য প্রকাশ করেনি, তবে যতদূর জানা যায়, এই মানব ক্লোনটি তৈরি করেছে একটি ৩১ বছর বয়স্ক মহিলার কোষ থেকে এবং এটি করা হয়েছে আমেরিকার বাইরে কোন উন্নয়নশীল দেশে, কারণ হিসাবে বলা হয় মহিলাটির স্বামী প্রজননে অক্ষম ছিল। এরপর ২০০৩ সালের ২৩শে জানুয়ারি ক্লোনাইড দাবি করে তারা আরো একটি মানব শিশু ক্লোন করেছে – জাপানের ২ বছর বয়সের এক বাচ্চার কোষ থেকে যে ২০০১ সালে অ্যাক্সিডেন্টে মারা যায়, যদিও এ ব্যাপারে আর কোন তথ্য তারা প্রকাশ করেনি।